《游华严寺》
宋代·柯举

旧游曾记此山川，万事回头一梦然。
蚤岁不知人易老，晚年方信世无禅。
樵歌牧唱千村暮，莺语花香二月天。
人境了然描不就，山僧对我更谈玄。

作者简介：柯举，字仲时，号竹圃，莆田（今属福建）人。恭宗德祐初官漳州教授，宋亡改名梦举，有《梦语集》，已佚。事见《闽诗录》丙集卷一六。今录诗二首。